गत नोभेम्बर ३ का दिन अमेरिकाको न्यु जर्सीमा लैंगिक हिंसाविरुद्ध ऐक्यबद्धता जनाउन महिलाहरु रातो सारीमा सजिएर भेला भइ कार्यक्रमको आयोजना गरेका छन् । उक्त कार्यक्रममा विदेशीहरु पनि ऐक्यबद्धता जनाउन सहभागिता भएका थिए ।
न्युजर्सीमा रहेको स्वास्थ्य संस्था ‘केयर पोइन्ट’ अन्तर्गत ‘हड्सन स्पीक्स’ले संचालन गरेको ‘बोलो बहन’ अभियानका क्रममा आयोजित ‘रेड सारी इभेन्ट’नामक कार्यक्रममा महिलाहरु रातो सारी तथा कालो चोलोमा उपस्थित भएका थिए । न्युजर्सीको हड्सन काउन्टीमा घरेलु र यौनहिंशाको शिकार भएका दक्षिण एसियाली महिलाहरुलाई निशुल्क सेवा प्रदान गर्ने उद्धेश्यले स्पीक सिस्टर अर्थात् ‘बोलो बहन’ ,नेपालीमा बोलौ दिदीबहिनी भन्ने अभियान संचालन गरिएको हो ।
हिन्दी, नेपाली ,बंगाली तथा अँग्रेजीमा समेत सेवा विस्तार गरिएको छ । यसको साथै घरेलु तथा यौनहिंसाका पीडित नेपाली महिलाहरुलाई समेत निशुल्क सहयोग गर्ने उद्देश्यले यो अभियान सुरु गरिएको हो । अतिथि तथा वक्ताहरुले विशेष बोल्न पर्ने र यौन हिंसामा एकता हुनु पर्ने कुरामा जोड दिएका थिए । कार्यक्रमको बारेमा जानाकारी तथा उपस्थित नेपाली मूलका तथा विदेशीहरुलाई स्वागत महिला अधिकारकर्मी बिष्णु माया परियार ( मानार्थ विद्या वारिधि) ले गरेकी थिइन् ।
कार्यक्रममा दक्षिण एसिया लगायत नेपालका कलाकारहरु समिक्षा पौडेल, कृति सुबेदी भट्ट, सिम्रन अधिकारी, कबिन महर्जनले सांस्कृतिक नृत्य प्रस्तुत गरेका थिए भने कार्यक्रम प्रस्तोता अनुपना सापकोटाले गरेकी थिइन् । अतिथि तथा वक्ताहरुले विशेष बोल्नु पर्ने र यौन हिंसाविरुद्धमा एकता हुनु पर्ने कुरामा जोड दिएका थिए ।
तपाईले न्युज एनआरएन डट कमको ' एन्ड्रोईड एप्स ' डाउनलोड गर्नसक्नु हुनेछ | हामी सामाजिक संजाल फेसबुक र ट्वीटरमा पनि छौं |